Diari Oficial de la Generalitat Valenciana


Sumari del DOGV 7970, del 01-02-2017 (2017/686)

RESOLUCIÓ de 26 de gener de 2017, del director general d'Esport, per la qual es convoca el Programa de formació permanent 2017 de l'Escola de l'Esport de la Generalitat, dirigit a la formació d'entrenadors, tècnics esportius i professionals relacionats amb l'activitat física.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7970

Data del DOGV
:   01-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/686


Data del document
:   26-01-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Investigació, Cultura i Esport

RESOLUCIÓ de 26 de gener de 2017, del director general d'Esport, per la qual es convoca el Programa de formació permanent 2017 de l'Escola de l'Esport de la Generalitat, dirigit a la formació d'entrenadors, tècnics esportius i professionals relacionats amb l'activitat física. [2017/686]  
La Llei 2/2011, de 22 de març, de la Generalitat, de l'esport i de l'activitat física de la Comunitat Valenciana, estableix dins dels seus principis rectors que les administracions públiques de la Comunitat Valenciana, dins de les seues competències, promocionaran la formació i investigació en l'esport i ciències relacionades amb aquest.  
El Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, estableix, en l'article 24, que dins de les funcions de la Direcció General d'Esport, es troba la de promoure accions de caràcter formatiu amb l'objecte de subratllar els valors de l'esport i la qualificació dels seus quadres tècnics.  
  
Com a resposta a l'articulat exposat, la Direcció General d'Esport, per mitjà de l'Escola de l'Esport de la Generalitat, convoca l'oferta formativa que conté la present resolució, a fi de satisfer les expectatives i interessos de les persones o entitats vinculades al sector esportiu, i fomentar-ne la formació, ja que la seua qualificació és un element més que contribueix a la qualitat i contínua actualització en l'àmbit de l'activitat física i l'esport.  
En virtut de les competències en matèria d'esport i d'acord amb l'article 70 de la Llei 5/1983, de 30 de desembre, del Consell, i l'article 24 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Aprovar les bases establides en l'annex I de la present resolució, per les quals es regula el Programa de formació permanent 2017 de l'Escola de l'Esport de la Generalitat.  
  
Segon  
Convocar el Programa de formació permanent 2017 de l'Escola de l'Esport de la Generalitat dirigit als col·lectius relacionats amb l'àmbit de l'activitat física i esportiva, detallats en l'annex II de la present resolució.  
  
Tercer  
El finançament del Programa de formació permanent 2017 de l'Escola de l'Esport de la Generalitat es farà amb càrrec al capítol II dels pressupostos de la Generalitat per a 2017, programa pressupostari 457.10, Foment de l'activitat esportiva, sense que en supose un increment pressupostari d'aquest.  
  
Quart  
Publicar en el Diari Oficial de la Generalitat Valenciana la present resolució.  
  
Contra la present resolució, que no posa fi a la via administrativa, es podrà interposar un recurs d'alçada davant del secretari autonòmic de Cultura i Esport en el termini d'un mes a comptar des de l'endemà de ser notificada, de conformitat amb el que disposen els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 26 de gener de 2017.- El director general d'Esport: Josep Miquel Moya Torres.  
  
  
  
  
ANNEX I  
Bases reguladores del Programa de formació permanent 2017  
de l'Escola de l'Esport de la Generalitat  
  
Primera. Condicions generals  
Podrà participar en el Programa de formació permanent 2017 de l'Escola de l'Esport de la Generalitat tota persona que s'inscriga en la corresponent activitat formativa, i complisca els requisits establits en les bases reguladores reflectides en aquest annex i en l'annex II de la present resolució.  
  
Segona. Formalització d'inscripció i termini  
1. La inscripció es realitzarà exclusivament en línia a través de la pàgina web següent:  
http://www.formaciondeportiva.es/, en el l'apartat de formació permanent, i s'enviarà el formulari de sol·licitud disponible per a cada una de les activitats formatives, dins del termini establit per a cada una d'aquestes.  
2. Els terminis de presentació de sol·licituds en línia queden detallats per a cada una de les activitats formatives en l'annex II de la present resolució. Fora d'aquest termini no s'admetran inscripcions.  
3. L'Escola de l'Esport de la Generalitat, amb seu en la Direcció General d'Esport, i la Secció d'Activitat Física i Esport de les direccions territorials de la Conselleria d'Educació, Investigació, Cultura i Esport, posaran a disposició dels usuaris els mitjans i instal·lacions per a facilitar-ne la inscripció.  
  
Tercera. Quotes d'assistents i criteris de selecció  
1. Per a cada activitat formativa s'estableix una quota de places que es correspon amb les places oferides en la present resolució i que es troben arreplegades en l'annex II.  
2. En algunes de les activitats formatives detallades en l'annex II, es requerirà a la persona interessada el compliment de determinada titulació acadèmica, formació professional, formació esportiva, pertinença a col·lectius determinats, o d'una altra índole, que condicionaran la participació en aquesta activitat al compliment dels requisits establits.  
  
La persona interessada haurà d'aportar a l'Escola de l'Esport de la Generalitat la documentació que acredite el compliment dels criteris exigits per a aquesta activitat formativa. L'incompliment d'aquest tràmit donarà lloc a l'exclusió de la persona interessada per a l'activitat formativa.  
3. La selecció de l'alumnat que complisca els requisits acadèmics, professionals, o d'una altra índole, que condicionen la participació per a cada activitat formativa, i que s'estableixen en l'annex II, es realitzarà per estricte ordre de recepció de les sol·licituds fins que es cobrisca el nombre de places determinat per a cada una de les activitats formatives. Excepcionalment, per a algunes de les activitats formatives detallades en l'annex II, es podran establir criteris de selecció diferents.  
  
4. Als alumnes seleccionats se'ls concedirà un termini de 72 hores per a acreditar el pagament de la taxa establida i acreditar documentalment el compliment dels criteris exigits per a aquesta activitat formativa.  
  
Quarta. Admissió de sol·licitants  
1. Una vegada realitzada la selecció de l'alumnat, de conformitat amb el que estableix la base tercera, i aprovada pel director general d'Esport, es publicarà en la pàgina web http://www.formaciondeportiva.es/, en l'apartat de formació permanent, la llista de persones seleccionades per a participar en cada una de les activitats formatives.  
Amb la resta de sol·licitants que no hagen sigut seleccionats, es publicarà una llista d'espera ordenada per ordre de preferència a fi d'optar a les possibles places que puguen quedar vacants abans de l'inici de l'activitat formativa.  
S'estableix un termini de 72 hores per a efectuar l'ingrés bancari de la taxa establida per a aquesta activitat formativa que s'iniciarà l'endemà de la publicació de la llista.  
  
2. Una vegada realitzat l'ingrés bancari de la taxa, i dins del termini de 72 hores establit en el paràgraf anterior, les persones interessades hauran d'enviar a l'adreça del correu electrònic escola\_esport\_eqr@soj.do la documentació següent:  
a) Còpia del justificant de l'ingrés bancari de la taxa i justificant de la bonificació corresponent de la taxa, si és el cas.  
b) Còpia de la documentació que acredite el compliment dels requisits establits per a participar en aquesta activitat formativa.  
L'incompliment dels tràmits establits en el paràgraf anterior suposarà l'exclusió per a l'activitat formativa i quedarà disponible la plaça per a una altra persona interessada. La vacant es cobrirà amb qui estiga inscrit en la llista d'espera conforme a l'ordre establit de preferència.  
  
  
Cinquena. Pagament de taxes  
1. La inscripció en les activitats formatives d'aquesta resolució que es programen de pagament comportarà el pagament de la taxa establida en l'article 45 de la Llei 5/2013, de 23 de desembre, de mesures fiscals, de gestió administrativa i financera, i d'organització de la Generalitat, que haurà de ser pagada abans de l'inici de l'activitat formativa. Qualsevol altra despesa que genere l'assistència i participació en aquest anirà a càrrec de cada participant.  
2. L'alumnat amb la condició d'esportista d'elit de la Comunitat Valenciana que siga membre de família nombrosa de categoria general o de família monoparental de categoria general tindran una bonificació del 50 % de la taxa, i tindran una exempció de taxa per a qui siga membre de família nombrosa o família monoparental de categoria especial.  
  
Per a acreditar la condició o condicions del paràgraf anterior la persona interessada haurà de fer:  
a) Esportista d'elit: només haurà d'indicar-ho.  
b) Família nombrosa: haurà de presentar el carnet de família nombrosa.  
c) Família monoparental: haurà de presentar el carnet de família monoparental.  
3. En l'imprés que s'òmpliga per a efectuar el pagament de la taxa per mitjà d'ingrés bancari, la persona declarant del pagament haurà de coincidir amb la persona admesa per a l'activitat formativa.  
4. Una vegada realitzat l'ingrés de la taxa, amb caràcter general, no s'admetran devolucions.  
No obstant això, de conformitat amb el que estableix l'article 9 del Decret Legislatiu 1/2005, de 25 de febrer, del Consell de la Generalitat, pel qual s'aprova el text refós de la Llei de taxes de la Generalitat, serà procedent la devolució de l'import de la taxa quan aquesta s'haja ingressat amb caràcter previ a la realització de l'activitat formativa de què es tracte, i la dita realització no tinga finalment lloc per causes no imputables, directament o indirectament, al subjecte passiu, i quan la no realització de l'activitat formativa tinga el seu origen en causa de força major, la devolució del qual serà procedent únicament amb la sol·licitud prèvia de la persona interessada, sempre que aquesta prove suficientment l'esmentada força major.  
  
Sisena. Assistència i certificació de les activitats formatives  
1. Activitats formatives presencials.  
En les activitats formatives presencials s'haurà d'acreditar l'assistència almenys al 80 % del total d'hores lectives de l'activitat per a rebre el certificat d'assistència i aprofitament.  
Aquell alumnat que participe, i supere activitats formatives presencials per 20 o més hores, podrà sol·licitar al final del programa un certificat conjunt pel total d'hores en els casos en què així es dispose.  
  
En cas de no superar-les, s'obtindria únicament un certificat d'assistència.  
2. Activitats formatives semipresencials.  
Totes les activitats formatives semipresencials organitzades per l'Escola de l'Esport de la Generalitat incorporen dos parts: sessió presencial i continguts en línia.  
a) Sessió presencial: l'assistència a la part presencial serà obligatòria, i s'haurà de complir el requisit d'assistència al 80 % d'hores lectives que formen part de l'activitat.  
b) Continguts en línia: en combinació amb la part presencial s'impartiran continguts a través del campus virtual de l'Escola de l'Esport de la Generalitat. Per a això l'alumnat haurà de disposar de l'equip i les ferramentes informàtiques necessàries.  
S'expedirà un certificat d'aprofitament del curs a l'alumne o alumna participant en les activitats formatives semipresencials, sempre que es complisca el requisit d'assistència establit en la lletra a), i complisca els criteris d'avaluació establits per a cada activitat formativa.  
  
La realització de l'acció formativa en línia no serà suficient per a obtindre el certificat sense l'assistència a la sessió o sessions presencials que es determinen en la programació.  
  
Setena. Possible anul·lació de les activitats  
L'Escola de l'Esport de la Generalitat podrà suspendre o anul·lar una activitat formativa per raons organitzatives justificades i/o quan la inscripció en una activitat no supere el 50 % de les places oferides.  
  
Huitena. Òrgan instructor  
La Direcció General d'Esport serà l'encarregada d'aplicar les presents bases, així com d'adoptar aquelles mesures en els casos que no s'hi preveuen que es consideren necessàries per al satisfactori desenvolupament del present programa.  
  
  
ANNEX II  
Programa de formació permanent 2017 de l'Escola de l'Esport de la Generalitat. Activitats formatives  
  
Acció formativa: jornada.  
Nom de l'activitat: Foment de la igualtat en l'esport i en les federacions esportives.  
Àrea temàtica: educació.  
Modalitat: presencial.  
Codi: EQM-KP-81-1226.  
Càrrega lectiva: 4 hores.  
Lloc de celebració: València, Conselleria d'Educació, Investigació, Cultura i Esport, avinguda de Campanar, 32.  
Data de celebració: 23 de febrer de 2017, de 16.00 a 20.00 hores.  
  
Inscripció: en línia a través de la pàgina web següent:  
http://www.formaciondeportiva.es/, en l'apartat de formació permanent.  
Termini d'inscripció: del 30 de gener al 22 de febrer de 2017, ambdós inclosos.  
Nombre de places: 90.  
Direcció acadèmica: Subdirecció General d'Esport.  
Professorat: Tona Catalá Conca. Llicenciada en Ciències de la Informació.  
Lucía Casado Maestre. Llicenciada en Dret. Subdirecció General d'Esport, responsable d'igualtat en la Direcció General d'Esport i assistents a taula redona.  
Import de la taxa: gratuïta.  
Destinataris:  
- Federacions esportives de la Comunitat Valenciana.  
- Organismes públics encarregats de l'esport local, regional o nacional.  
- Organitzacions esportives a escala local, regional o nacional.  
- Clubs esportius.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: El rem tradicional a la Comunitat Valenciana. Passat, present i futur.  
Àrea temàtica: recreació.  
Modalitat: presencial.  
Codi: UYW-OT-32-8270.  
Càrrega lectiva: 3 hores.  
Lloc de celebració: Borriana, Escola del Mar, av. de la Mediterrània s/n.  
Data de celebració: 24 de març de 2017, de 10.00 a 13.00 hores.  
Inscripció: en línia a través de la pàgina web següent:  
http://www.formaciondeportiva.es/, en l'apartat de formació permanent.  
Termini d'inscripció: del 20 de febrer al 20 de març de 2017, ambdós inclosos.  
Nombre de places: 30.  
Direcció acadèmica: Secció d'Activitat Física i Esport de Castelló.  
  
Professorat: Juan Bautista Romero Soriano. President de la Federació de Rem de la Comunitat Valenciana. Entrenador de Rem nivell 2. Enginyer de Telecomunicacions (UPVAL), Màster en Gestió d'Entitats Esportives UPVAL.  
Import de la taxa: gratuïta.  
Destinataris:  
- Entrenadors i tècnics esportius.  
- Monitors en equips esportius i clubs de base.  
- Representants de federacions, clubs i entitats esportives de la modalitat de rem.  
- Persones que tinguen o cursen estudis relacionats amb l'activitat física.  
- Persones vinculades a l'àmbit de l'esport en general.  
  
Acció formativa: curs.  
Nom de l'activitat: Esport adaptat i discapacitat.  
Àrea temàtica: esport adaptat.  
Modalitat: en línia.  
Codi: WGG-OF-91-9734.  
Càrrega lectiva: 4 hores.  
Lloc de celebració: plataforma SAPS Generalitat Valenciana.  
Dates de celebració: del 27 de març al 7 d'abril de 2017.  
Inscripció: en línia a través de la pàgina web següent:  
http://www.formaciondeportiva.es/, en l'apartat de formació permanent.  
Termini d'inscripció: del 20 de febrer al 21 de març de 2017, ambdós inclosos.  
Nombre de places: 150.  
Direcció acadèmica: Laura Jiménez Monteagudo.  
Professorat: Laura Jiménez Monteagudo. Doctora en Educació Física, professora d'Esport Adaptat i Activitat Física amb necessitats especials, Universitat Catòlica de València.  
Import de la taxa: gratuïta.  
Destinataris:  
- Professorat d'Educació Física en centres escolars.  
- Monitors en equips esportius i clubs d'esport adaptat.  
- Persones que tinguen o cursen estudis relacionats amb l'activitat física.  
- Entrenadors i tècnics esportius.  
- Persones vinculades a l'àmbit de l'esport en general.  
  
Acció formativa: jornada. Els divendres de l'esport.  
Nom de l'activitat: Els drets de formació en joves esportistes.  
  
Àrea temàtica: gestió.  
Modalitat: presencial.  
Codi: NVZ-LC-56-1877.  
Càrrega lectiva: 04.30 hores.  
Lloc de celebració: València, Conselleria d'Educació, Investigació, Cultura i Esport, avinguda de Campanar, 32.  
Data de celebració: 31 de març de 2017, de 09.30 a 14.00 hores.  
Inscripció: en línia a través de la pàgina web següent:  
http://www.formaciondeportiva.es/, en l'apartat de formació permanent.  
Termini d'inscripció: del 27 de febrer al 27 de març de 2017, ambdós inclosos.  
Nombre de places: 90.  
Direcció acadèmica: Escola de l'Esport de la Generalitat.  
Professorat: per determinar.  
Import de la taxa: gratuïta.  
Destinataris:  
- Entrenadors i tècnics esportius.  
- Monitors en equips esportius i clubs de base.  
- Responsables de clubs esportius.  
- Persones vinculades a l'àmbit de l'esport en general.  
  
Acció formativa: jornada  
Nom de l'activitat: Tractament de l'obesitat i sobrepés en la infància. Programes d'activitat física saludables.  
Àrea temàtica: salut.  
Modalitat: presencial.  
Codi: WKF-YC-84-2808.  
Càrrega lectiva: 8 hores.  
Lloc de celebració: Vila-real, IES Miralcamp, carrer Miralcamp, 126.  
Col·labora: IES Miralcamp, Conselleria de Sanitat Universal i Salut Pública i AEPSAD (Agència Espanyola de Protecció de la Salut en l'Esport).  
Dates de celebració: 27 i 28 d'abril de 2017, de 10.00 a 14.00 hores.  
  
Inscripció: en línia a través de la pàgina web següent:  
http://www.formaciondeportiva.es/, en l'apartat de formació permanent.  
Termini d'inscripció: del 20 de març al 24 d'abril de 2017, ambdós inclosos.  
Nombre de places: 70.  
Direcció acadèmica: Secció d'Activitat Física i Esport de Castelló.  
  
Professorat: Juan Francisco Lisón Párraga. Doctor en Medicina. Doctor en Ciències de l'Activitat Física i l'Esport. Director del Departament de Medicina de la Facultat de Ciències de la Salut. Universitat CEU Cardenal Herrera.  
Import de la taxa: gratuïta.  
Destinataris:  
- Professorat d'Educació Física en centres escolars.  
- Llicenciats en Ciències de l'Activitat Física i l'Esport.  
- Diplomats en Magisteri (especialitat d'Educació Física).  
- Monitors en equips esportius i clubs de base.  
- Persones vinculades a l'àmbit de l'esport en general.  
  
Acció formativa: curs.  
Nom de l'activitat: Responsabilitat civil i penal dels entrenadors esportius.  
Àrea temàtica: gestió.  
Modalitat: en línia.  
Codi: TCM-EN-70-7472.  
Càrrega lectiva: 4 hores.  
Lloc de celebració: plataforma SAPS Generalitat Valenciana.  
Dates de celebració: del 15 al 26 de maig de 2017.  
Inscripció: en línia a través de la pàgina web següent:  
http://www.formaciondeportiva.es/, en l'apartat de formació permanent.  
Termini d'inscripció: del 3 d'abril al 9 de maig de 2017, ambdós inclosos.  
Nombre de places: 120.  
Direcció acadèmica: Ana M.ª de la Encarnación Valcárcel.  
Professorat: Ana M.ª de la Encarnación Valcárcel. Llicenciada en Dret. Professora associada del Departament de Dret Administratiu de la Universitat de València.   
Import de la taxa: gratuïta.  
Destinataris:  
- Entrenadors i tècnics esportius.  
- Monitors en equips esportius i clubs.  
- Gestors de clubs i associacions esportives d'esport base.  
- Personal adscrit a les federacions esportives de la Comunitat Valenciana.  
- Persones vinculades a l'àmbit de l'esport en general.  
  
Acció formativa: curs.  
Nom de l'activitat: Anàlisi del rendiment esportiu i entrenament en esports individuals i col·lectius.  
Àrea temàtica: rendiment.  
Modalitat: presencial.  
Codi: CRC-LQ-42-3065.  
Càrrega lectiva: 10 hores.  
Lloc de celebració: València, Conselleria d'Educació, Investigació, Cultura i Esport, avinguda de Campanar, 32.  
Col·labora: AVARDYC (Associació Valenciana d'Anàlisi de Rendiment Esportiu i Entrenament).  
Dates de celebració: 1 i 2 de juny de 2017, de 09.00 a 14.00 hores.  
  
Inscripció: en línia a través de la pàgina web següent:  
http://www.formaciondeportiva.es/, en l'apartat de formació permanent.  
Termini d'inscripció: del 24 d'abril al 29 de maig de 2017, ambdós inclosos.  
Nombre de places: 90.  
Direcció acadèmica: José Francisco Guzmán Luján.  
Professorat: José Francisco Guzmán Luján. Doctor en Educació Física, professor del Grau de Ciències de l'Esport i coordinador del Màster d'Anàlisi de Rendiment i Entrenament de la Universitat de València. Entrenador nivell II de bàsquet.  
Jesús Ramón-Llin Mas. Doctor en Educació Física, professor del Grau de Ciències de l'Esport i del Màster d'Anàlisi de Rendiment i entrenament de la Universitat de València. Entrenador de Pàdel.  
Rafael Martínez Gallego. Doctor en Educació Física, professor del Grau de Ciències de l'Esport i del Màster d'Anàlisi de Rendiment i Entrenament de la Universitat de València. Entrenador de Tenis.  
Pablo Pérez Aleixandre. Graduat en Ciències de l'Activitat Física i l'Esport per la Universitat de València, analista del València CF. Professor del Màster d'Anàlisi de Rendiment i entrenament de la Universitat de València. Entrenador de futbol.  
David Pérez García. Graduat en Ciències de l'Activitat Física i l'Esport per la Universitat de València. Entrenador de futbol.  
Import de la taxa: 16,34 ?.  
Els alumnes amb condició d'esportistes d'elit de la Comunitat Valenciana, els alumnes membres de famílies nombroses de categoria general i els alumnes membres de famílies monoparentals de categoria general presenten una bonificació del 50 % de la taxa. Exempció de taxa per a alumnes membres de família nombrosa i família monoparental de categoria especial.  
Destinataris:  
- Llicenciats en Ciències de l'Activitat Física i l'Esport.  
- Diplomats en Magisteri (especialitat d'Educació Física).  
- Entrenadors i tècnics esportius.  
- Monitors en equips esportius i clubs.  
- Persones que tinguen o cursen estudis relacionats amb la amb l'activitat física.  
  
Acció formativa: jornada.  
Nom de l'activitat: Què funciona realment en la preparació física en esports individuals i d'equip. L'entrenament idoni i d'èxit.  
  
Àrea temàtica: rendiment.  
Modalitat: presencial.  
Codi: DNM-IN-43-7462.  
Càrrega lectiva: 04.30 hores.  
Lloc de celebració: Alacant, Centre de Tecnificació Esportiva, carrer Foguerer Gilabert Davó, s/n.  
Data de celebració: 7 de juny de 2017, de 09.30 a 14.00 hores.  
Inscripció: en línia a través de la pàgina web següent:  
http://www.formaciondeportiva.es/, en el seu apartat de formació permanent.  
Termini d'inscripció: del 2 de maig al 5 de juny de 2017, ambdós inclosos.  
Nombre de places: 80.  
Direcció acadèmica: Secció d'Activitat Física i Esport d'Alacant.  
  
Professorat: Pedro Cotolí Suárez. Professor associat Universitat de València, llicenciat en Educació Física. Preparador físic València Basket ACB.  
Manuel Gallardo Carreres. Llicenciat en Educació Física. Preparador físic Club de Golf Masía de las Estrellas.  
Import de la taxa: gratuïta.  
Destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Monitors en equips esportius i clubs.  
- Persones que tinguen o cursen estudis relacionats amb la amb l'activitat física.  
  
  
Acció formativa: taller.  
Nom de l'activitat: Hidratació en l'esport, aplicació pràctica. Begudes energètiques i ajudes ergogèniques aplicades a l'esport.  
Àrea temàtica: salut.  
Modalitat: presencial.  
Codi: AXG-NW-63-0542.  
Càrrega lectiva: 8 hores.  
Lloc de celebració: València, Facultat de Ciències de l'Activitat Física i l'Esport, carrer Gascó Oliag, 3.  
Col·labora: FCAFE - Universitat de València.  
Dates de celebració: 8 i 9 de juny de 2017, de 16.00 a 20.00 hores.  
  
Inscripció: en línia a través de la pàgina web següent:  
http://www.formaciondeportiva.es/, en l'apartat de formació permanent.  
Termini d'inscripció: del 2 de maig al 5 de juny de 2017, ambdós inclosos.  
Nombre de places: 50.  
Direcció acadèmica: Escola de l'Esport de la Generalitat.  
Professorat: Carmen Daries Alfonso. Llicenciada en Farmàcia, Universitat de València. Nutricionista del València CF.  
Raúl López Grueso. Doctor en Fisiologia. Professor del Centre d'Investigació de l'Esport de la Universitat Miguel Hernández d'Elx.  
Import de la taxa: 16,34 ?.  
Els alumnes amb condició d'esportistes d'elit de la Comunitat Valenciana, els alumnes membres de famílies nombroses de categoria general i els alumnes membres de famílies monoparentals de categoria general presenten una bonificació del 50 % de la taxa. Exempció de taxa per a alumnes membres de família nombrosa i família monoparental de categoria especial.  
Destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Preparadors físics.  
- Esportistes en actiu de modalitats de resistència.  
  
Acció formativa: jornada.  
Nom de l'activitat: Conducció de grups en activitats en la muntanya i el seu impacte en el patrimoni cultural.  
Àrea temàtica: recreació.  
Modalitat: presencial.  
Codi: ZBZ-CC-11-7867.  
Càrrega lectiva: 04.30 hores.  
Lloc de celebració: zona de la Sarga i el Puig d'Alcoi, punt de trobada: Estepar d'Alcoi.  
Data de celebració: 9 de juny de 2017, de 09.30 a 14.00 hores.  
Inscripció: en línia a través de la pàgina web següent:  
http://www.formaciondeportiva.es/, en l'apartat de formació permanent.  
Termini d'inscripció: del 2 de maig al 5 de juny de 2017, ambdós inclosos.  
Nombre de places: 60.  
Direcció acadèmica: Secció d'Activitat Física i Esport d'Alacant.  
  
Professorat: José Ignacio Amat Segura. Llicenciat en Educació Física. Director de l'Escola d'Alta Muntanya de la Federació de Muntanya i Escalada de la CV.  
Rafael Enguix Ribelles. Diplomat en magisteri. Llicenciat en Geografia i Història. Professor en l'IES Serra de Mariola de Muro d'Alcoi.  
  
Import de la taxa: gratuïta.  
Destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Educadors, mestres, professors, pares de família o persones interessades.  
- Persones que tinguen o cursen estudis relacionats amb l'activitat física.  
  
  
Acció formativa: jornada. Els divendres de l'esport.  
Nom de l'activitat: Com pot ajudar l'activitat física a persones amb diversitat funcional. El paratriatló.  
Àrea temàtica: salut.  
Modalitat: presencial.  
Codi: MFI-JM-20-3609.  
Càrrega lectiva: 04.30 hores.  
Lloc de celebració: Elda, IES Monastil, carrer Sèneca, 3.  
Col·labora: IES Monastil.  
Data de celebració: 13 de juny de 2017, de 09.30 a 14.00 hores.  
Inscripció: en línia a través de la pàgina web següent:  
http://www.formaciondeportiva.es/, en l'apartat de formació permanent.  
Termini d'inscripció: del 8 de maig al 8 de juny de 2017, ambdós inclosos.  
Nombre de places: 70.  
Direcció acadèmica: Secció d'Activitat Física i Esport d'Alacant.  
  
Professorat: Javier Martínez Gramage. Doctor en Fisioteràpia. Professor Universitat CEU Sant Pau de València. Classificador Internacional nivell C2/M en Paratriatló de la International Triathlon Unió (ITU).  
  
Import de la taxa: gratuïta.  
Destinataris:  
- Professorat d'Educació Física en centres escolars.  
- Monitors en equips esportius i clubs d'esport adaptat.  
- Persones que tinguen o cursen estudis relacionats amb l'activitat física.  
- Entrenadors i tècnics esportius.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: L'adaptació de la pilota valenciana a persones amb diversitat funcional. Progressions metodològiques.  
Àrea temàtica: educació.  
Modalitat: presencial.  
Codi: HXJ-DF-44-1207.  
Càrrega lectiva: 8 hores.  
Lloc de celebració: Dénia, Poliesportiu Municipal, Camí del Regatxo, 6.  
Col·labora: Regidoria d'Esports de Dénia.  
Dates de celebració: 14 i 15 de setembre de 2017, de 10.00 a 14.00 hores.  
Inscripció: en línia a través de la pàgina web següent:  
http://www.formaciondeportiva.es/, en l'apartat de formació permanent.  
Termini d'inscripció: del 21 d'agost al 12 de setembre de 2017, ambdós inclosos.  
Nombre de places: 80.  
Direcció acadèmica: Secció d'Activitat Física i Esport d'Alacant.  
  
Professorat: Miquel Ivars Espí. Professor de la Universitat VIU (València International University). Intervenció educativa amb alumnat amb discapacitat motriu. director del Centre d'Educació Especial Raquel Paya de Dénia.  
Patricia Toro Sánchez. Mestra d'Educació Física, professora del Centre d'Educació Especial Raquel Paya de Dénia.  
Jordi Naya Nogueroles. Professor d'Educació Física de l'IES Serra de Mariola de Muro.  
Vicente Pérez Bernabeu. Professor d'Educació Física de l'IES Joan Fuster de Sueca.  
Óscar Llago Giménez i Zacarías Abietar García. (Associació d'Ajuda a Persones amb Malaltia Mental de la Comunitat Valenciana). Desenvolupament de programes d'adaptació de la pilota valenciana amb personal amb diversitat funcional.  
Import de la taxa: gratuïta.  
Destinataris:  
- Professorat d'Educació Física en centres escolars.  
- Llicenciats en Ciències de l'Activitat Física i l'Esport.  
- Diplomats en Magisteri (especialitat d'Educació Física).  
- Monitors en equips esportius i clubs de base.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: Dopatge, el que has de saber.  
Àrea temàtica: salut.  
Modalitat: presencial.  
Codi: QPB-LX-66-8075.  
Càrrega lectiva: 04.30 hores.  
Lloc de celebració: València, Conselleria d'Educació, Investigació, Cultura i Esport, avinguda de Campanar, 32.  
Col·labora: AEPSAD (Agència Espanyola de Protecció de la Salut en l'Esport).  
Data de celebració: 22 de setembre de 2017, de 09.30 a 14.00 hores.  
  
Inscripció: en línia a través de la pàgina web següent:  
http://www.formaciondeportiva.es/, en l'apartat de formació permanent.  
Termini d'inscripció: del 21 d'agost al 21 de setembre de 2017, ambdós inclosos.  
Nombre de places: 90.  
Direcció acadèmica: Escola de l'Esport de la Generalitat.  
Professorat: per determinar.  
Import de la taxa: gratuïta.  
Destinataris:  
- Llicenciats en Ciències de l'Activitat Física i l'Esport.  
- Diplomats en Magisteri (especialitat d'Educació Física).  
- Entrenadors i tècnics esportius.  
- Monitors en equips esportius i clubs.  
- Persones que tinguen o cursen estudis relacionats amb la amb l'activitat física.  
  
Acció formativa: jornada. Els divendres de l'esport.  
Nom de l'activitat: Gestió de l'esport en l'administració pública.  
  
Àrea temàtica: gestió.  
Modalitat: presencial.  
Codi: AGG-YN-87-5493.  
Càrrega lectiva: 04.30 hores.  
Lloc de celebració: València, Conselleria d'Educació, Investigació, Cultura i Esport, avinguda de Campanar, 32.  
Data de celebració: 29 de setembre de 2017, de 09.30 a 14.00 hores.  
  
Inscripció: en línia a través de la pàgina web següent:  
http://www.formaciondeportiva.es/, en l'apartat de formació permanent.  
Termini d'inscripció: del 28 d'agost al 28 de setembre de 2017, ambdós inclosos.  
Nombre de places: 90.  
Direcció acadèmica: Escola de l'Esport de la Generalitat.  
Professorat: per determinar.  
Import de la taxa: gratuïta.  
Destinataris:  
- Organismes públics encarregats de l'esport local, regional o nacional.  
- Organitzacions esportives a escala local, regional o nacional.  
- Clubs esportius.  
- Persones vinculades a l'àmbit de l'esport en general.  
  
Acció formativa: jornada  
Nom de l'activitat: Tractament de l'obesitat i sobrepés en la infància. Programes d'activitat física saludables.  
Àrea temàtica: salut.  
Modalitat: presencial.  
Codi: VPM-AI-35-5246.  
Càrrega lectiva: 8 hores.  
Lloc de celebració: Torrevieja, Palau dels Esports Infanta Cristina, avinguda Monge y Bielsa, s/n.  
Col·labora: Regidoria d'esports de Torrevieja, Conselleria de Sanitat Universal i Salut Pública i AEPSAD (Agència Espanyola de Protecció de la Salut en l'Esport).  
Dates de celebració: 26 i 27 d'octubre de 2017, de 10.00 a 14.00 hores.  
Inscripció: en línia a través de la pàgina web següent:  
http://www.formaciondeportiva.es/, en el seu apartat de formació permanent.  
Termini d'inscripció: del 18 de setembre al 24 d'octubre de 2017, ambdós inclosos.  
Nombre de places: 70.  
Direcció acadèmica: Secció d'Activitat Física i Esport d'Alacant.  
  
Professorat: Juan Francisco Lisón Párraga, Doctor en Medicina. Doctor en Ciències de l'Activitat Física i l'Esport. Director del Departament de Medicina de la Facultat de Ciències de la Salut. Universitat CEU Cardenal Herrera.  
Import de la taxa: gratuïta.  
Destinataris:  
- Professorat d'Educació Física en centres escolars.  
- Llicenciats en Ciències de l'Activitat Física i l'Esport.  
- Diplomats en Magisteri (especialitat d'Educació Física).  
- Monitors en equips esportius i clubs de base.  
- Persones vinculades a l'àmbit de l'esport en general.  
  
Acció formativa: curs.  
Nom de l'activitat: Gestió i manteniment d'instal·lacions esportives.  
  
Àrea temàtica: gestió.  
Modalitat: en línia.  
Codi: SGE-PT-50-8284.  
Càrrega lectiva: 4 hores.  
Lloc de celebració: plataforma SAPS Generalitat Valenciana.  
Data de celebració: del 20 de novembre a l'1 de desembre de 2017.  
  
Inscripció: en línia a través de la pàgina web següent:  
http://www.formaciondeportiva.es/, en el seu apartat de formació permanent.  
Termini d'inscripció: del 9 d'octubre al 14 de novembre de 2017, ambdós inclosos.  
Nombre de places: 150.  
Direcció acadèmica: David Torró i Enguix.  
Professorat: David Torró i Enguix. Llicenciat en Educació Física, cap de secció d'activitat física i esport d'Alacant - Conselleria d'Educació, Investigació, Cultura i Esport.  
Import de la taxa: gratuïta.  
Destinataris:  
- Gestors d'instal·lacions esportives.  
- Gestors esportius d'instal·lacions públiques autonòmiques i locals.  
- Gestors de federacions, clubs i entitats esportives.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: Programa Europeu Erasmus+: Esport.  
Àrea temàtica: gestió.  
Modalitat: presencial.  
Codi: CFD-SB-51-6877.  
Càrrega lectiva: 3 hores.  
Lloc de celebració: València, Conselleria d'Educació, Investigació, Cultura i Esport, avinguda de Campanar, 32.  
Col·labora: Servei de Coordinació de Fons Europeus. Conselleria d'Educació, Investigació, Cultura i Esport.  
Data de celebració: 23 de novembre de 2017, de 17.00 a 20.00 hores.  
Inscripció: en línia a través de la pàgina web següent:  
http://www.formaciondeportiva.es/, en el seu apartat de formació permanent.  
Termini d'inscripció: del 16 d'octubre al 22 de novembre de 2017, ambdós inclosos.  
Nombre de places: 90.  
Direcció acadèmica: Subdirecció General d'Esport.  
Professorat: José Luis Terreros Blanco, subdirector adjunt del Gabinet del President del Consell Superior d'Esports i assistents a taula redona.  
Import de la taxa: gratuïta.  
Destinataris:  
- Organismes públics encarregats de l'esport local, regional o nacional.  
- Organitzacions esportives a escala local, regional, nacional europeu o internacional.  
- Clubs esportius.  
- Organitzacions actives en el foment de l'activitat física.  
- Organitzacions actives en l'àmbit de l'educació, la formació o la joventut.